ΨΗΦΙΣΜΑ ΤΟΥ ΣΥΜΒΟΥΛΙΟΥ της 9ης Ιουνίου 1997 όσον αφορά εγχειρίδιο για κοινές επιχειρήσεις τελωνειακής επιτήρησης (97/C 193/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Δεδομένου ότι είναι ιδιαίτερα σημαντική η βελτίωση της αποτελεσματικής καταπολέμησης του λαθρεμπορίου ευαίσθητων γενικά προϊόντων και ιδίως των ναρκωτικών,

Έχοντας υπόψη την έκθεση της ομάδας εμπειρογνωμόνων για τα ναρκωτικά η οποία εγκρίθηκε από το Ευρωπαϊκό Συμβούλιο της Μαδρίτης το 1995 και στην οποία περιέχεται πρόταση για την ενίσχυση των ελέγχων που διενεργούνται στα εξωτερικά σύνορα της Ευρωπαϊκής Ένωσης,

Εκτιμώντας:

ότι δίνεται προτεραιότητα στην περαιτέρω βελτίωση της πρακτικής συνεργασίας ώστε να ενισχυθούν οι έλεγχοι στα εξωτερικά σύνορα ιδίως με τη διοργάνωση κοινών επιχειρήσεων τελωνειακής επιτήρησης 7

ότι το Συμβούλιο της 29ης Νοεμβρίου 1996 ενέκρινε αναθεωρημένες ρυθμίσεις σχετικά με τις κοινές επιχειρήσεις τελωνειακής επιτήρησης 7

ότι πρέπει να θεσπιστούν κατευθυντήριες γραμμές για τη διοργάνωση των κοινών επιχειρήσεων τελωνειακής επιτήρησης,

ΑΠΟΦΑΣΙΖΕΙ:

να ενισχύσει την πρακτική συνεργασία μεταξύ των τελωνειακών αρχών των κρατών μελών, ιδίως με διοργάνωση κοινών επιχειρήσεων τελωνειακής επιτήρησης,

να ενισχύσει περαιτέρω και να διαρθρώσει καλύτερα την υφιστάμενη συνεργασία μεταξύ των τελωνειακών αρχών των κρατών μελών στον τομέα των επιχειρήσεων τελωνειακής επιτήρησης και, για το σκοπό αυτό, να ακολουθήσει, κατά την προετοιμασία, την εφαρμογή και την αξιολόγηση των κοινών επιχειρήσεων τελωνειακής επιτήρησης, τις κατευθυντήριες γραμμές που περιέχονται στο εγχειρίδιο που εγκρίθηκε από την αρμόδια ομάδα του Συμβουλίου και προσαρτάται στο παρόν ψήφισμα. Η αρμόδια ομάδα του Συμβουλίου μπορεί να τροποποιήσει αυτό το εγχειρίδιο βάσει της εμπειρίας που θα προκύψει από τη διενέργεια κοινών επιχειρήσεων τελωνειακής επιτήρησης.

ΠΑΡΑΡΤΗΜΑ

ΕΓΧΕΙΡΙΔΙΟ ΓΙΑ ΚΟΙΝΕΣ ΕΠΙΧΕΙΡΗΣΕΙΣ ΤΕΛΩΝΕΙΑΚΗΣ ΕΠΙΤΗΡΗΣΗΣ (ΚΕΕ)

Ι. Γενική οργανωτική διάρθρωση των ΚΕΕ

1. Οι κοινές επιχειρήσεις επιτήρησης (ΚΕΕ) διεξάγονται υπό την επίβλεψη της αρμόδιας ομάδας του Συμβουλίου. Η ομάδα αφιερώνει δύο τουλάχιστον συνεδριάσεις ετησίως σε επιχειρησιακά θέματα (συνεδριάσεις εμπειρογνωμόνων) ενώ εξυπακούεται ότι κάθε Προεδρία προγραμματίζει τουλάχιστον μια συνεδρίαση για το ζήτημα αυτό.

2. Η συνεδρίαση εμπειρογνωμόνων αναλαμβάνει την πρωτοβουλία της επιχείρησης και αποφασίζει το επιχειρησιακό πρόγραμμα και το καταστατικό των επιχειρήσεων. Περιοδικά, και τουλάχιστον μία φορά το χρόνο σε συγκεκριμένη χρονική στιγμή, η ομάδα εμπειρογνωμόνων συντάσσει κατάλογο των επιχειρήσεων που πρόκειται να διεξαχθούν, λαμβάνοντας υπόψη τα πολυετή προγράμματα για ορισμένες κατηγορίες επιχειρήσεων. Η ομάδα εγκρίνει τον κατάλογο των επιχειρήσεων που έχει συμφωνηθεί από τη συνεδρίαση εμπειρογνωμόνων. Εφόσον απαιτείται, η πρωτοβουλία και η έγκριση επιχειρήσεων μπορούν να γίνουν απευθείας από την Ομάδα.

3. Για κάθε επιχείρηση, καταρτίζεται επιχειρησιακό πρόγραμμα, το οποίο περιέχει λεπτομέρειες της επιχείρησης και το οποίο συζητάται στη συνεδρίαση εμπειρογνωμόνων. Επισυνάπτεται στο παρόν εγχειρίδιο (τμήμα ΙΙ) υπόδειγμα επιχειρησιακού προγράμματος στο οποίο καθορίζονται τα θέματα που πρέπει να περιλαμβάνει.

4. Το καταστατικό καθορίζει το πλαίσιο και τους στόχους της επιχείρησης και άλλες λεπτομέρειες, όπως τη στήριξη που θα παράσχει στο πεδίο των επικοινωνιών, η Επιτροπή των Ευρωπαϊκών Κοινοτήτων μέσω του συστήματος SCENT/CIS. Επισυνάπτεται στο παρόν εγχειρίδιο υπόδειγμα όπου προσδιορίζεται τι πρέπει να περιλαμβάνει το καταστατικό (τμήμα ΙΙΙ). Το καταστατικό περιλαμβάνει επίσης προϋπολογισμό των δαπανών. Στις «δαπάνες» περιλαμβάνονται τα έξοδα των συνεδριάσεων ενημέρωσης και απολογισμού και τα έξοδα λειτουργίας της μονάδας συντονισμού της επιχείρησης (ΜΣΕ) όσον οφορά την ενοικίαση χώρων, τη διερμηνεία, τον εξοπλισμό, τις επικοινωνίες κλπ.

5. Η συνεδρίαση εμπειρογνωμόνων αναθέτει κάθε επιχείρηση σε ένα κράτος μέλος το οποίο προσφέρεται να ενεργήσει ως συντονιστής της επιχείρησης. Επιπλέον, μπορεί να ορισθεί μια τελωνειακή υπηρεσία η οποία θα οργανώσει την απολογιστική συνεδρίαση. Αν κανένα κράτος μέλος δεν προσφέρεται, το συντονισμό της επιχείρησης ασκεί το κράτος μέλος που έχει την προεδρία. Ο συντονιστής συγκροτεί κατάλληλη μονάδα συντονισμού της επιχείρησης (ΜΣΕ) για την κοινή επιχείρηση επιτήρησης. Για τη συγκρότηση της ΜΣΕ λαμβάνονται υπόψη η φύση και το πεδίο εφαρμογής της επιχείρησης. Οι επιχειρησιακές παράμετροι των ΜΣΕ καθορίζονται στο καταστατικό.

6. Τρίτες χώρες μπορούν να κλθούν από το συντονιστή της επιχείρησης να λάβουν μέρος στις ΚΕΕ. Οι τρίτες χώρες που λαμβάνουν μέρος δεν δικαιούνται να μετέχουν στις προαναφερθείσες συνεδριάσεις. Μπορούν όμως να παρίστανται στις ενημερωτικές και απολογιστικές συνεδριάσεις των επιχειρήσεων στις οποίες συμμετέχουν. Άλλοι φορείς επιβολής του νόμου μπορούν επίσης να λάβουν μέρος στις ΚΕΕ. Όταν χρειάζεται, το κράτος μέλος στο οποίο ανήκουν τους καλεί να συμμετάσχουν.

7. Ο συντονιστής της επιχείρησης είναι υπεύθυνος για τη γνωστοποίηση των προσεχών επιχειρήσεων στα κράτη που συμμετέχουν. Επισυνάπτεται στο παρόν εγχειρίδιο υπόδειγμα εγγράφου γνωστοποίησης (τμήμα IV).

8. Εάν είναι σκόπιμο, για τη σωστή διενέργεια της επιχείρησης, να τοποθετηθούν στη ΜΣΕ αξιωματικοί σύνδεσμοι, καθένα από τα κράτη που συμμετέχουν αποστέλλει, ει δυνατόν, έναν ή περισσότερους αξιωματικούς συνδέσμους. Αν ένα κράτος δεν αποστείλει αξιωματικούς συνδέσμους, τα συμφέροντά του εκπροσωπεί ο συντονιστής της επιχείρησης, στο μέτρο του επιθυμητού και του δυνατού. Οι αξιωματικοί σύνδεσμοι διατηρούν επαφές με τα εθνικά τους σημεία επαφής.

9. Ο συντονιστής της επιχείρησης είναι υπεύθυνος για την οργάνωση ενημερωτικής συνάντησης. Αν για μια συγκεκριμένη επιχείρηση δεν απαιτείται ενημέρωση, αυτό σημειώνεται στο επιχειρησιακό πρόγραμμα της ΚΕΕ καθώς και στο καταστατικό.

10. Στα κράτη που συμμετέχουν παρέχονται προηγουμένως γενικές πληροφορίες για τη διάρκεια και τις προβλεπόμενες ημερομηνίες πραγματοποίησης της επιχείρησης, ώστε να μπορέσουν να προετοιμαστούν. Οι εξειδικευμένες και τελικές λεπτομέρειες οναφέρονται κατά την διάρκεια της ενημέρωσης, ώστε να εξασφαλισθεί η εμπιστευτικότητά τους. Αν δεν υπάρξει ενημερωτική συνάντηση, ο συντονιστής της επιχείρησης φροντίζει η σχετική πληροφόρηση να δοθεί με κάποιο άλλο τρόπο. Το απόρρητο πρέπει να διασφαλίζεται σε κάθε περίπτωση.

11. Ο συντονιστής της επιχείρησης είναι υπεύθυνος για τη σύνταξη σχεδίου έκθεσης, το οποίο συζητείται κατά την απολογιστική συνεδρίαση που πραγματοποιείται μετά την ολοκλήρωση μιας επιχείρησης. Η έκθεση συντάσσεται και η απολογιστική συνεδρίαση λαμβάνει χώρα εντός δύο μηνών από την ολοκλήρωση της επιχείρησης. Επισυνάπτεται στο παρόν εγχειρίδιο υπόδειγμα έκθεσης (τμήμα V). Κατά την απολογιστική συνεδρίαση εγκρίνεται προσωρινά η έκθεση, αφού γίνουν τυχόν τροποποιήσεις ή προσθήκες.

12. Αν συντονιστής της επιχείρησης δεν είναι η Προεδρία αλλά άλλο κράτος μέλος, τότε το κράτος αυτό υποβάλλει την έκθεση στην Προεδρία εντός τριών μηνών από την ολοκλήρωση της επιχείρησης. Η Προεδρία την εντάσσει στην ημερήσια διάταξη συνεδρίασης εμπειρογνωμόνων κατά την οποία μπορούν να γίνουν περαιτέρω τροποποιήσεις και προσθήκες. Τέλος, η ομάδα δίνει στην έκθεση την οριστική της μορφή και την εγκρίνει.

ΙΙ. Υπόδειγμα επιχειρησιακού προγράμματος για προτεινόμενες ΚΕΕ (1)

Εισαγωγή

Λόγοι

- Γενικά

- Αξιολόγηση της απειλής

- Στόχοι

- Συμμετέχοντα κράτη

- Διαδικασίες

Προετοιμασία

Πρόβλεψη των εξόδων της επιχείρησης

- Συνεδρίαση ενημέρωσης

- Λειτουργία της ΜΣΕ

- Συνεδρίαση απολογισμού

- Εφαρμογή του προγράμματος Oisin

Υποβολή έκθεσης

ΙΙΙ. Υπόδειγμα καταστατικού των ΚΕΕ (2)

Κωδικό όνομα της επιχείρησης

Τύπος της επιχείρησης (θαλάσσης, αέρος, ξηράς κ.λπ.)

Περαιτέρω λεπτομέρειες (τύπος οχημάτων, τρόπος μεταφοράς, είδος αγαθών)

Τι προηγήθηκε της πρότασης

Πληροφορίες σχετικά με την αξιολόγηση της απειλής

Σκοπός της επιχείρησης

Τι είδους διακίνηση προτείνεται ως στόχος

Κριτήρια για την αξιολόγηση των αποτελεσμάτων της επιχείρησης

Λεπτομέρειες σχετικές με πρακτικά ζητήματα

- Πιθανοί συμμετέχοντες

- Διάρκεια της επιχείρησης

- Επιχειρησιακές παράμετροι της ΜΣΕ

- Ρυθμίσεις όσον αφορά τις επικοινωνίες

- Κατάταξη των αγαθών και των μέσων μεταφοράς

- Συντομογραφίες και κωδικοί

- Σχέδια ενημέρωσης και απολογισμού

- Άλλες απαιτήσεις υποστήριξης

- Χρηματοδότηση

IV. Υπόδειγμα για τη γνωστοποίηση προσεχών ΚΕΕ στις τελωνειακές υπηρεσίες (3)

Είδος και σκοπός της επιχείρησης

Ημερομηνία και τόπος τέλεσης της ενημερωτικής συνεδρίασης

Προσδιορισμός των υπαλλήλων που αναμένεται να προσέλθουν στη συνεδρίαση

Ημερήσια διάταξη της ενημερωτικής συνεδρίασης

Χρηματοδότηση

V. Υπόδειγμα έκθεσης απολογισμού (4)

Σε ποιο πλαίσιο πραγματοποιήθηκε η επιχείρηση

Συντονιστής της επιχείρησης

Μετέχοντα κράτη και αξιωματικοί σύνδεσμοι

Στόχοι της επιχείρησης

Συνοπτική έκθεση των αποτελεσμάτων

Στατιστικά στοιχεία

Δαπάνες (ΜΣΕ, ενημέρωση, απολογισμός)

Παρατηρήσεις σχετικές με τις επόμενες επιχειρήσεις που υποβλήθηκαν κατά την απολογιστική συνεδρίαση ή σε άλλη στιγμή.

(1) Στόχος του υποδείγματος αυτού είναι να εξασφαλιστεί ότι οι προτάσεις για νέες επιχειρήσεις υποβάλλονται κατά τρόπο ώστε να μπορούν να ληφθούν οι προσήκουσες αποφάσεις.

(2) Μετά την αποδοχή μιας πρότασης, θα πρέπει να χρησιμοποιείται το υπόδειγμα αυτό για τη σύνταξη του καταστατικού της επιχείρησης.

(3) Το υπόδειγμα αυτό θα πρέπει να χρησιμοποιείται για τη γνωστοποίηση προσεχών επιχειρήσεων στις τελωνειακές υπηρεσίες.

(4) Σκοπός αυτού του υποδείγματος είναι να εξασφαλισθεί η προσήκουσα αξιολόγηση της επιχείρησης.